
	Процедура 
за организиране на обучение от разстояние в електронна среда за отделна паралелка

І. Нормативни основания
1. Закон за предучилищното и училищното образование.
2. Наредба № 10/01.09.2016 г. за организация на дейностите в училищното образование – чл. 40а, ал. 2 и раздел ІІІ - Обучение от разстояние в електронна среда.
3. Наредба № 4/20.04.2017 г. за нормиране и заплащане на труда – чл. 4а, чл. 11, т. 6, чл. 13, ал. 2 и чл. 20, ал. 1, т. 6.
4. Наредба за приобщаващото образование.
5. Заповеди на министъра на здравеопазването и на министъра на образованието и науката.

ІІ. Характеристика (случаи, в които е приложимо) 
Когато поради извънредни обстоятелства, както и в случаите по чл. 105, ал. 5 от ЗПУО, присъственият образователен процес в училището е преустановен само за отделна паралелка, след заповед на директора на училището, обучението на учениците в нея се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии.
Възможни случаи, при които присъственият образователен процес може да бъде преустановен само за отделна паралелка: 
· при поставяне под задължителна карантина на цялата паралелка;
· повишена заболеваемост и достигане до праговите стойности, утвърдени от министъра на здравеопазването;
· При постоянно нарастващ или голям брой на ученици и учители - с грипоподобни симптоми, сходни с тези на COVID-19, и/или карантинирани, съсредоточени в отделни паралелки в едно училище, директорът на училището може да вземе решение за преминаване за определен период към обучение от разстояние в електронна среда за съответните паралелки (тази възможност се прилага при наличие на основание съгласно заповед на министъра на образованието). 

ІІІ. Технология на организацията: 
В описаните по-горе случаи след заповед на директора на училището, обучението на учениците в нея се осъществява, доколкото и ако е възможно, от разстояние в електронна среда чрез използване на средствата на информационните и комуникационните технологии. 
[bookmark: ch_40а_al_3]Този подход се прилага най-вече в случаите, когато образователният процес в училището е временно преустановен по задължително предписание на компетентен орган.
Решението за преминаване към ОРЕС за отделна паралелка/и поради повишена заболеваемост се приема от педагогическия съвет, съгласува се  обществения съвет,  като се вземат предвид нагласите на преобладаващата част от родителите на учениците в училището. За взетото решение се уведомява съответното регионално управление по образованието. 
До решение може да се стигне и по препоръка на областния координационен щаб. 
Срокът за преминаване към обучение от разстояние в електронна среда следва да е съобразен с епидемичната обстановка и с утвърдената от регионалната здравна инспекция практика в такива случаи, да отчита, че присъственото обучение е приоритетно за постигане на заложените образователни цели и социализацията на учениците и да не превишава 10 учебни дни. При необходимост към посочената по-горе процедура може да се пристъпи повторно при същите условия.
ОРЕС се осъществява от учителите в училището, в което се обучават учениците.
Когато учениците в отделна паралелка, по решение на РЗИ са поставени под карантина, паралелката продължава обучението си от разстояние в електронна среда по утвърденото седмично разписание за периода на карантината, след което се връща обратно в училище. 
Ако по решение на РЗИ няколко паралелки са поставени под карантина, обучението в тези паралелки продължава от разстояние в електронна среда по утвърденото или по ново седмично разписание за периода за карантината, след което се завръщат обратно в училище. 
В случаите на поставяне под карантина на учител, преподаващ в повече от една паралелка, при осъществяван незащитен контакт на учителя с ученици от повече паралелки, учениците от тези паралелки преминават към ОРЕС за времето на карантината, след което се завръщат обратно в училище. При спазени изисквания за осъществена дистанция с учениците обучението на учениците продължава присъствено в училище със заместващ учител. 

ІV. Финансово осигуряване 
Не се изискват допълнителни разходи/трансфери/други плащания при прилагане на цитираните разпоредби, тъй като необходимите средства за провеждане на обучението се осигуряват от училищния бюджет.  

V. Прекратяване на ОРЕС
С изтичане на срока съгласно заповедта на директора на образователната институция, за който е разпоредено преустановяване на присъствения образователен процес. 

[bookmark: _GoBack]VІ. Документ
         Заповед за организиране на ОРЕС за отделна/и паралелка/и при извънредни обстоятелства или при преустановяване на образователния процес по задължително предписание на компетентен орган. 

